ΑΓΝΩΣΤΕΣ ΠΤΥΧΕΣ
Άμεση Δράση. Τι σας συμβαίνει;
Είναι τρελοί αυτοί.
Μας παρακολουθούν, μας παρενοχλούν.
Πώς λέγεστε;
Μάικλ Μπάρισον.
Μ-Π-Α-Ρ-Ι-Σ-Ο-Ν.
Με πυροβόλησαν στην καρδιά!
- Εντάξει... - Γουέστμιλ Ντράιβ 411.
411...
Πρώην Ολυμπιονίκης κατηγορείται για απόπειρα φόνου.
Τραυμάτισε σοβαρά μια αναβάτρια
που προπονούνταν στο κτήμα του.
Θ' αντιμετωπίσουμε άμεσα αυτόν τον πόλεμο.
Μας πολιορκούν.
Η αστυνομία βρήκε μια γυναίκα με τραύματα από σφαίρες
και τον πρώην Ολυμπιονίκη Μάικλ Μπάρισον.
Μπορεί να καταδικαστεί σε 60ετή φυλάκιση.
Οι δικηγόροι του σχεδιάζουν να επικαλεστούν παραφροσύνη.
Σπάνια στρατηγική.
Λένε ότι η Λόρεν τον έφτασε στα όριά του μέσω των σόσιαλ.
Είναι πελάτες στον στάβλο μας.
Η κατάσταση όλο και χειροτερεύει.
Φοβόμαστε για τη ζωή μας.
Ο Μάικλ έφτασε στα όριά του λόγω της Λόρεν Κάναρεκ.
Μπορούν να γίνουν όπλο τα μέσα δικτύωσης;
Αυτό που του έκανε η Λόρεν Κάναρεκ ήταν φριχτό!
Δεν θυμόταν τι είχε γίνει σ' εκείνη την περίπτωση.
Δύσκολα πυροβολείς κάποιον και μετά δεν το θυμάσαι.
Πλάσαρε μια εικόνα στο δικαστήριο.
Υποκρίνεται. Παίζει θέατρο.
Δεν υπάρχει διαταραχή μνήμης για όταν κάποιος διαπράττει έγκλημα.
Ήξερε όταν πήρε το όπλο απ' το χρηματοκιβώτιο
τι ακριβώς σκόπευε να κάνει.
Θα πάρω πίσω τη ζωή μου.
Χάνω πολύ αίμα.
Ουάσινγκτον Τάουνσιπ.
Είστε στην οδό Γουέστμιλ 411, στο Ουάσινγκτον Τάουνσιπ;
ΠΥΡΟΒΟΛΙΣΜΟΙ ΣΤΟ ΧΟΘΟΡΝ ΧΙΛ
Στις 7 Αυγούστου 2019, μια γυναίκα πυροβολήθηκε.
Ο χώρος του ντρεσάζ συγκλονίστηκε.
Οι εμπλεκόμενοι δεν έχουν ξεμπερδέψει με την υπόθεση
και αναζητούν ακόμα έναν επίλογο.
Οι περισσότεροι ξέρουν μέχρι την ηλικία των τεσσάρων ή πέντε ετών
αν είναι λάτρες των αλόγων ή όχι.
Σ' εκείνη την ηλικία, σιγουρεύτηκα.
Λατρεύω τα άλογα.
Σίμφονι!
Έχω έξι άλογα.
Το καθένα έχει τη δική του, ξεχωριστή προσωπικότητα.
Ίβι, έλα εδώ.
Μόλις μπαίνεις στον στάβλο,
ανυπομονούν να σε δουν.
Είσαι πολύ καλό αλογάκι.
Ακόμα και κάποιον που δεν έχει περάσει χρόνο με άλογα,
φέρτε τον σ' εμένα,
και θα του δείξω ένα θαύμα.
Θα δει γιατί τα άλογα είναι ξεχωριστά.
Όταν ο Θεός έφτιαξε το άλογο,
είπε στο υπέροχο πλάσμα
"Σ' έφτιαξα να μη μοιάζεις σε άλλο".
Είναι σαν να βγήκαν από βιβλίο.
Σαν παραμύθι.
Τα άλογα είναι υπέροχα ζώα.
Συντροφεύουν τον άνθρωπο εδώ και χιλιάδες χρόνια.
Οι λάτρες των αλόγων καταλαβαίνουν
ότι τα άλογα δεν είναι απλώς ζώα
που τρώνε χόρτα στο κτήμα κάποιου.
Αλογοκόριτσα είναι αυτές που αγαπούν τα άλογα;
Ναι, αλλά είναι μια ενέργεια...
Γεια σου.
Στην Αμερική υπάρχουν πάνω από οκτώ εκ. άλογα
και ίσως διπλάσιοι αναβάτες.
Ο πατέρας μου με ρωτούσε
"Δεν βαριέσαι να καβαλάς τα άλογα;"
Κι εγώ έλεγα "Τι;"
Η ιππασία είναι ό,τι πιο συναρπαστικό.
Πάμε μέσα.
Έλα.
Περπατάει.
Είμαι ένας άνθρωπος που οι άλλοι συμπαθούν κατευθείαν.
Λένε "Εσύ είσαι δικιά μου".
Αλλά για άλλους,
μπορεί να θεωρούμαι κάπως υπερβολική μερικές φορές.
"Γιατί κάνει σαν κακομαθημένη;"
Πάντα λένε "κακομαθημένη".
Δεν είμαι καθόλου κακομαθημένη.
Δουλεύω πολύ σκληρά.
Θα το κάνω εγώ. Ευχαριστώ.
- Δεν... - Στάσου.
Τύλιξέ το πιο σφιχτά.
Σφίξε το από πριν.
Πρέπει να το ελέγξω ξανά.
Να ελέγξω ξανά πώς το κάνεις.
Όσο πιο πολύ κάνεις κάτι, τόσο καλύτερος γίνεσαι.
Κι αν έχεις υπομονή σ' αυτό το άθλημα,
θα σε βοηθήσουν τα σωστά άτομα.
Τον Μάρτιο του 2018,
η τότε εκπαιδεύτριά μου ανέφερε το όνομα,
"Θα πάω να κάνω μάθημα με τον Μάικλ Μπάρισον".
Στο Grand Prix Special, ο Σαφίρ και ο Μάικλ Μπάρισον.
Τον γκούγκλαρα
και είδα ότι συμμετείχε στους Ολυμπιακούς του 2008.
Δεν λέω ότι θέλω να γίνω Ολυμπιονίκης.
Εγώ ενδιαφερόμουν για την ίδια την ιππασία.
Ήθελα να ιππεύω τα άλογά μου κάθε μέρα
και να μάθω όσα πιο πολλά μπορώ
από κάποιον που ξέρει περισσότερα.
Άρχισα την ιππασία ως παιδί.
Μεγάλη αποτυχία στα άλματα.
Με τράβηξε το ντρεσάζ
γιατί το έκανα καλά.
Το ντρεσάζ σημαίνει "εκπαίδευση" στα γαλλικά.
Είναι η ομορφιά εν κινήσει.
Γυναίκες σε άλογα, και άντρες.
Έχει μεγάλη ιστορία.
Το ντρεσάζ βασίζεται στην ιππασία στο πεδίο μάχης.
Το άλογο έπρεπε να κινείται πλάγια, μπροστά και πίσω,
και ν' ακολουθεί τις εντολές του αναβάτη.
Επιτυγχάνεται με συγκεκριμένες κινήσεις του κεφαλιού,
με τη στάση του σώματος.
Όλα πρέπει να γίνονται με αρμονία και ρυθμό.
Πρέπει να εκπαιδεύσουμε το άλογο πρώτα.
Στην εκπαίδευση, μαθαίνεις το άλογο να δέχεται τα βοηθήματά σου,
τα πόδια, τα χέρια σου,
ώστε το άλογο να μάθει ν' ανταποκρίνεται στον αναβάτη.
Είναι κάτι πολύ δύσκολο.
Ζητάμε απ' τα άλογα να δείξουν
το μέγιστο των αθλητικών τους ικανοτήτων.
Πρέπει να το κάνουν όπως ο χορευτής τα άλματα,
να φαίνεται εύκολο.
Οι Ολυμπιακοί έχουν μεγάλο ενδιαφέρον,
ειδικά όσον αφορά την ιππασία.
Είκοσι πέντε Ολυμπιακοί ανά αιώνα.
Τέσσερα άτομα ανά ομάδα ντρεσάζ.
Αυτό σημαίνει ότι εκατό άτομα μάξιμουμ ανά αιώνα
εκπροσωπούν τη χώρα τους στο ντρεσάζ.
Δύο, ένα, ανάφλεξη.
Τόσα άτομα περίπου έχουν πάει με πύραυλο στο διάστημα.
Θεωρώ ότι είμαι καλός αθλητής,
αλλά εξαιρετικός εκπαιδευτής αλόγων.
Είναι σωστό και λογικό για το άλογο;
Μπορεί να καταλάβει τι του ζητάω να κάνει;
Οι περισσότεροι επαγγελματίες ιππείς
βγάζουμε λεφτά ποικιλοτρόπως.
Εκπαιδεύουμε αναβάτες και άλογα στους στάβλους μας.
Μου φέρνουν τα άλογά τους κι εγώ τα κρατώ στον στάβλο μου.
Κάποιοι δεν ιππεύουν το άλογο.
Άλλοι πελάτες θέλουν να τους κάνουμε μάθημα κάθε μέρα.
Έτσι είναι η επαφή κι η ώθηση.
Αν είναι άτακτο, το νιώθεις από πριν.
Καταλαβαίνεις; Αν...
Έκανα ένα σεμινάριο σε κορυφαία μαθήτριά μου του Grand Prix
στις αρχές του 2018.
Κι εκείνη είπε "Θα έρθω για όλο τον Μάρτιο.
Θέλω να φέρω τη μαθήτριά μου
για έναν μήνα εκπαίδευσης.
Τη λένε Λόρεν Κάναρεκ".
Η Κάναρεκ μου τηλεφώνησε
κι έλεγε ενθουσιασμένη ότι ήξερε ποιος ήμουν
και τα επιτεύγματά μου.
Ήθελε να έρθει για εκπαίδευση. Ήταν μεγάλη της τιμή.
Είπε "Χρειάζεσαι τους καλύτερους.
Να πας στους πιο ικανούς, με τους καλύτερους εκπαιδευτές.
Έχεις τα προσόντα για τους Ολυμπιακούς.
Έχεις υπέροχα άλογα.
Είσαι φιλόδοξη, έχεις κίνητρο".
Είναι πολύ καλός στα λόγια.
Όταν τελειώσαμε την κουβέντα, εγώ τον ρωτούσα "Πώς να συμμετάσχω;"
Το Χόθορν Χιλ ήταν το καταφύγιό μου.
Ήταν το ησυχαστήριό μου.
Σε μια πανέμορφη κοιλάδα μια ώρα απ' τη Ν. Υόρκη.
Νόμιζες πως ήσουν στο Τενεσί.
Ειδυλλιακό μέρος.
Ως έναν βαθμό, το έφτιαξα με τα χέρια μου.
Με το αίμα, τον ιδρώτα και την ψυχή μου.
Φτιάχτηκε ως εκπαιδευτική μονάδα.
Εγώ επέβλεπα τις εκπαιδεύσεις.
Έχω την ομάδα μου.
Τον Τζάστιν Χάρντιν, το δεξί μου χέρι.
Τη Μαίρη Χάσκινς Γκρέι.
Ήταν αναβάτρια στο ντρεσάζ και η τότε κοπέλα μου.
Έμενα στο κτήμα.
Η Μαίρη Χάσκινς Γκρέι έμενε συχνά μαζί μου.
Η Λόρεν έμενε στο διαμέρισμα με τον φίλο της, τον Ρομπ.
Ο πατέρας της είχε ενεργό ρόλο.
Είπε ότι θα πλήρωνε εκείνος.
Η Λόρεν είχε δύο άλογα τότε που θα εκπαίδευε ο Μάικλ.
Ο Μάικλ την κάλεσε και είπε "Έχω ελεύθερη θέση.
Το διαμέρισμα είναι επιπλωμένο. Ας μένει εκεί η Λόρεν".
Έμενε στο κτήμα, κοντά στον στάβλο.
Όλα ήταν στον ίδιο χώρο.
Η Λόρεν θα έμενε εκεί και εκείνος θα εκπαίδευε τα άλογά της.
Συμφωνήσαμε όλοι.
Πίσω την πλάτη.
Μην αφήνεις να σε τραβάει. Φέρ' το προς εσένα.
Υπέροχη αλλαγή. Πάμε άλλη μία.
Πρέπει να υπάρχει μεγάλη εμπιστοσύνη
μεταξύ του εκπαιδευτή και του αλόγου.
Το είχα αυτό με τον Μάικλ.
Κλείσε το πόδι και γείρε πίσω. Ώθηση στη μουσούδα.
Αλληλούια!
Τζόσι, δες πώς καλπάζει η Λόρεν!
Έβλεπα ότι διόρθωνε γρήγορα τα προβλήματα.
Ωραία, ενωμένα τα χέρια. Συνέχισε έτσι.
Ωραία. Συνέχισε να πηγαίνεις μπροστά.
Έκανε όντως αυτό που είχε υποσχεθεί.
Με έκανε καλύτερη αναβάτρια.
Αλλά γρήγορα έμαθα ότι σχεδόν όλοι εκεί πέρα,
λες και ανήκαν σε κάποια αίρεση,
είχαν εμμονή με την ιδέα ότι θα τους έστελνε στους Ολυμπιακούς.
Ο Μάικλ έλεγε "Οι Ολυμπιακοί είναι όνειρο, όχι στόχος.
Είναι το όνειρο όλων αυτών των ανθρώπων εδώ".
Κι εγώ σκεφτόμουν "Μπράβο τους.
Έχουν ένα όνειρο. Κι εγώ έχω, όλοι έχουμε".
Αυτή η εικόνα αποπνέει αυτοπεποίθηση.
Σε βλέπω, και η πλάτη κι η στάση σου μου λένε
ότι έχεις τον έλεγχο.
Αυτό θα πει αυτοπεποίθηση.
Στο ντρεσάζ, τρία πράγματα χρειάζονται για τη νίκη.
Καλός εκπαιδευτής,
καλός αναβάτης
και καλό άλογο.
Και συν όλων των άλλων,
χρειάζονται πολλά λεφτά.
Δικαίως λέγεται βασιλικό άθλημα.
Οι ευρωπαϊκοί διαγωνισμοί είναι απαραίτητοι
για τους αθλητές ιππασίας.
Τα έξοδα μεταφοράς είναι 25.000 δολ. για μία επίδειξη,
χωρίς τους φροντιστές, τον εξοπλισμό και τα δίδακτρα παράστασης.
Εδώ, αν έχεις δικό σου ρυμουλκούμενο αλόγου,
θες 125.000 δολ. για ένα όχημα της προκοπής.
Το άλογο θέλει άλλα πέταλα κάθε μήνα.
Κάνουν 500 ή 700 δολάρια.
Λέμε "Είναι φτηνό άλογο".
"Πόσα;" "50.000".
Μιλάμε για πολλά λεφτά.
Ο Τζέι-Τι είναι ένα άλογο που αγόρασα το 2006.
Ήταν υπέροχος αθλητής.
Το είχα με την πρώην γυναίκα μου.
Κάναμε μια συμφωνία.
Εγώ θα ίππευα το άλογο και θα συμμετείχα σε αγώνες,
κι εγώ θα το πουλούσα.
Τζέι Τζέι!
Γεια σου, καλό μου.
Συνηθίζουμε ως εκπαιδευτές αλόγων
ν' αφήνουμε έναν λιγότερο ικανό αναβάτη να ιππεύει ένα πιο ικανό άλογο
πού και πού κατά καιρούς.
Το κάνεις για να νιώσουν κάτι,
να νιώσουν πώς θα είναι στο μέλλον
και πώς θα εξελιχθούν.
Ο Τζάστιν το έκανε με τον Τζέι-Τι.
Την άφησε να ιππεύσει το άλογο.
Ο Τζάστιν είπε "Πιστεύουμε ότι θα σου αρέσει αυτό το άλογο.
Ίππευσέ το.
Δεν το επιτρέπουμε συνήθως,
γιατί είναι κάπως δύσκολο άλογο, για να είμαι ειλικρινής".
Με το που ανέβηκα στο άλογο,
έλεγαν "Πρόσεχε. Όλα θα πάνε καλά".
Ένιωθα υπέροχα πάνω του.
Ένιωθα ένα κύμα ενέργειας
κάτω απ' το σώμα μου.
Και σκέφτηκα
"Θα γίνει δικό μου μια μέρα".
Αλογάκι μου.
Συγκριτικά,
τα δικά της άλογα ήταν σαν Toyota Corolla.
Ο Τζέι-Τι ήταν σαν Corvette.
Την αφήσαμε να μπει σε Corvette μία φορά.
Και δυστυχώς, αυτό ξεκίνησε τη χιονοστιβάδα.
Κλειστή στροφή και πήγαινε απέναντι.
Δύο μέρες μετά την ιππασία,
η Λόρεν ανέβασε βίντεο στο ίντερνετ
όπου ίππευε το δικό μου άλογο.
Τζέι Τζέι!
Τζέι-Τι!
Ρομπ, φαίνεσαι μικροσκοπικός.
Και τον Ιούλιο του 2018,
η Λόρεν συμμετείχε σ' επιδείξεις με το άλογό μου!
Νοίκιασε το κάμπριο Corvette από τη Hertz
κι αποφάσισε ότι θα το οδηγεί για πάντα.
Στην ουσία, επίταξε το άλογό μου για τους δικούς της σκοπούς,
και ήταν καταστροφικό.
ΤΖΕΪ-ΤΙ ΙΣΟΒΙΑ ΕΓΓΡΑΦΗ ΑΛΟΓΟΥ
ΛΟΡΕΝ ΣΕΪ ΚΑΝΑΡΕΚ
Μειώνει την αξία του. Δεν μπορεί να συνεχιστεί αυτό.
Τους είπα "Δεν θα αγωνίζεστε μ' αυτό το άλογο".
Μου επιτέθηκαν στον στάβλο,
με φωνές και τέτοια.
Τους φοβόμουν.
Είμαι κότα, εντάξει;
Δεν έχω μπλέξει σε καβγά.
Ενώ εκείνοι με απειλούν, ο πατέρας της μου έστελνε μηνύματα.
"Θα σε φαλιρίσω, θα σε πάω στα δικαστήρια. Θα σε διαλύσω".
Φαντάζομαι κι άλλα έξοδα σε δικηγόρους.
Είχα το διαζύγιο, οπότε είχα ήδη τέτοια έξοδα.
Είμαι σε κατάσταση πανικού, μη με χτυπήσουν, μη με μηνύσουν.
Οπότε, υποχώρησα.
Με απείλησαν, με εκβίασαν.
Με πίεσαν να τους πουλήσω το άλογο μου για πενταροδεκάρες.
Εκβιασμός για ένα άλογο;
Δεν έχω ακούσει μεγαλύτερη μαλακία στη ζωή μου.
Εντάξει; Τελεία και παύλα.
Πήγαινα σε μια επίδειξη για την οποία με προπονούσε ο Μάικλ,
και ο Ρομπ μού είπε ότι έβγαλαν τον Τζέι-Τι απ' το ρυμουλκούμενο.
Ο Μάικλ το απαγόρευσε.
Πήγα κατευθείαν στο γραφείο.
Ρώτησα τον Μάικλ γιατί ο Τζέι-Τι δεν είναι στο ρυμουλκούμενο.
Πανικοβλήθηκε, φρίκαρε. Δεν τον είχα ξαναδεί έτσι.
Μου είπε "Ο Τζέι-Τι δεν θα πάει στην επίδειξη".
Θα πουλούσε το άλογο άμεσα.
Ρώτησα "Γιατί; Τι συμβαίνει;"
Είπε "Το διαζύγιο φταίει".
Είπα "Να τον αγοράσω εγώ;
Θα βοηθήσει αυτό;"
Και ξαφνικά, ηρέμησε.
Χάρηκε πολύ με τα λεφτά που πήρε.
Το άλογο έγινε δικό μου.
Όλα κανονίστηκαν.
Έτσι νόμιζα τουλάχιστον.
Γεια.
- Μπράβο σου, Τζέι. - Έλα.
- Φέρ' τον. Φοράει τη ζώνη; - Ναι.
Είναι σφιχτή;
Σταμάτα. Θεέ μου, Ρομπ.
- Τι έγινε; - Σταμάτα. Κοίτα εδώ.
- Κάτσε να σε τραβήξω... - Ήρεμα!
Τι είπα; Άσε τα γκέμια.
Ήρεμα, αγόρι μου.
Ρομπ!
- Ναι; - Θέλω μαστίγιο.
- Δες στο τραπέζι. - Δεν μπορώ.
Θέλω μαστίγιο αμέσως.
Ήρεμα! Είναι πολύ νευρικός.
- Συγκεντρώσου. Προσπάθησε ξανά. - Χάλια.
Δεν έχουμε μιλήσει για την ικανότητά της ως αναβάτρια.
Όπως στο μπέιζμπολ.
Εγώ έχω παίξει σε ομάδα της Παγκόσμιας Σειράς.
Η Μαίρη και ο Τζάστιν
ήταν σαν να έπαιζαν σε μικρή ομάδα της υψηλότερης κατηγορίας,
έτοιμοι να συμμετάσχουν ως νέοι παίκτες στα μεγάλα πρωταθλήματα.
Καταλαβαίνεις;
Η Λόρεν Κάναρεκ παίζει...
σε ομάδα για εννιάχρονα.
Αλλαγή ποδιού. Άργησα, θα το ξανακάνω.
- Ρομπ, τώρα. Κατάλαβες; - Τι;
Είναι 6:30. Ήρεμα, αγόρι μου.
Ρομπ, ακούς τι σου λέω;
- Ρομπ! Με ακούς; - Πάω, διάολε.
- Μιλούσα. - Πόσο αγενής!
Σου ζήτησα... Άσ' το, έχασες την ευκαιρία.
Εγώ εκπαιδεύω Ολυμπιονίκες, όχι καλούτσικους ιππείς.
Κάποιες φορές, η Μαίρη Χάσκινς εκπαίδευε τη Λόρεν.
Κατά τη γνώμη μου, η Μαίρη Χάσκινς ήταν τελείως ανόητη
και δεν ήξερε τίποτα για την ιππασία.
Κάποια στιγμή, η Λόρεν άρχισε να μου στέλνει μηνύματα.
Έλεγε ότι το προσωπικό δεν έκανε τη δουλειά του
κι ότι γι' αυτό έφταιγε
η κοπέλα του Μάικλ, η Μαίρη Χάσκινς.
Τον Απρίλιο, πήγα να δω τον Ρομπ, τη Λόρεν
και τη Μαίρη Χάσκινς.
Η Λόρεν φώναζε ότι δεν τη βοηθάμε.
Η Μαίρη Χάσκινς τής είπε "Εσύ δεν έρχεσαι καν για ιππασία.
Μη λες πώς δεν σε βοηθάμε. Πρέπει να προσπαθήσεις".
Άρχισαν να φωνάζουν οι δυο τους.
Ο Τζόναθαν κι ο Γκούντγουιν συγκράτησαν εκείνη
κι εγώ τη Μαίρη Χάσκινς.
Σ' εκείνη τη συνάντηση, η Μαίρη Χάσκινς είπε
"Πρέπει να φύγεις".
Ο Μάικλ τής είπε "Σκάσε, Μαίρη Χάσκινς, γαμώτο.
Έχω συμφωνία μαζί τους".
"Σκάσε, γαμώτο".
Δεν έχω πει ποτέ τέτοιο πράγμα σε γυναίκα.
Επέτρεπε στην κοπέλα του να κάνει ό,τι θέλει,
αντί να της πει "Άκου να σου πω. Κόψ' τις μαλακίες".
Σε όλο αυτό, ο Μάικλ προσπαθούσε να τα κάνει όλα,
μέχρι που στο τέλος καταστράφηκαν όλα.
Η Ρόουζ, στ' αριστερά. Είναι πρησμένο το δεξί πίσω πόδι;
Βλεφάρισε μία φορά για "ναι" και δύο για "όχι".
Εντάξει, πάμε πίσω τώρα.
Γνώρισα τον Μάικλ το 2018.
Η κόρη μου γράφτηκε σε μάθημα ιππασίας μαζί του.
Οι λάτρες των αλόγων είναι ιδιόρρυθμοι.
Οι δύσκολοι πελάτες είναι συχνό φαινόμενο.
Ναι, κολλάει.
Ξέρετε, συνηθίζουμε να το αγνοούμε,
διότι είναι η φύση της δουλειάς.
Γνώρισα τη Λόρεν σε επίδειξη στο Πάρκο Αλόγων του Νιου Τζέρσεϊ.
Μπράβο σου. Καλό αλογάκι.
Μόλις τη γνώρισα,
κάτι δεν μου καθόταν καλά.
Ρομπ, τι διάολο έπαθε αυτό;
Ρομπ, δεν έχουμε χρησιμοποιήσει αυτό το χαλινάρι.
Ρομπ;
Ρομπ, με ακούς;
Φερόταν αλλοπρόσαλλα, σαν μανιακή.
Έπαθα ημικρανία και έπρεπε να φύγω μακριά της.
Η συμπεριφορά της ήταν πολύ ενοχλητική και εκνευριστική.
Ήταν απαίσια.
ΣΟΥΝ ΤΣΟΥ: Η ΤΕΧΝΗ ΤΟΥ ΠΟΛΕΜΟΥ 6ος ΑΙΩΝΑΣ Π.Χ.
ΑΡΧΕΣ ΠΟΛΕΜΟΥ ΑΠΟΦΥΓΕΤΕ ΤΟΝ ΠΟΛΕΜΟ
ΑΝ Ο ΠΟΛΕΜΟΣ ΔΕΝ ΑΠΟΦΕΥΓΕΤΑΙ,
Ο ΝΙΚΗΦΟΡΟΣ ΠΟΛΕΜΙΣΤΗΣ ΠΡΕΠΕΙ ΝΑ ΝΙΚΗΣΕΙ ΠΡΩΤΑ
ΚΑΙ ΜΕΤΑ ΝΑ ΠΟΛΕΜΗΣΕΙ.
ΔΗΜΟΣΙΕΥΣΗ
Στο Χόθορν Χιλ,
υπήρχε μεγάλη ένταση μεταξύ της Λόρεν και της Μαίρη Χάσκινς.
Η Λόρεν έδινε διαταγές και επέμενε για κάποια πράγματα.
Επικρατούσε μεγάλη αναταραχή.
ΤΟ ΘΗΡΙΟ... ΔΕΝ ΕΧΕΙ ΓΝΩΡΙΣΕΙ ΤΟ ΘΗΡΙΟ ΜΕΣΑ ΜΟΥ...
Με έκανε φίλη της στο Facebook,
οπότε έβλεπα αμέσως τις αναρτήσεις της.
ΙΣΩΣ ΗΡΘΕ Η ΩΡΑ ΝΑ ΠΟΛΕΜΗΣΟΥΜΕ.
ΟΤΑΝ ΚΛΟΤΣΑΣ ΤΟ ΘΗΡΙΟ ΠΟΥ ΚΟΙΜΑΤΑΙ, ΣΤΟ ΤΕΛΟΣ ΘΑ ΤΟ ΞΥΠΝΗΣΕΙΣ!
Δεν γίνεται να διώχνεις κάθε δύσκολο πελάτη.
Αλλά όταν ξεπερνιούνται τα όρια
και δεν είναι απλώς δύσκολος, αλλά επικίνδυνος...
Πολλοί χρησιμοποιούν μεταφορές απ' το σκάκι.
"Ο βασιλιάς συνελήφθη και σκοτώθηκε".
"Η βασίλισσα πρέπει να θυσιαστεί για το κάστρο".
"Το κάστρο καταρρέει".
Ποιος έχει χρόνο και όρεξη να γράφει τέτοια πράγματα;
Στον χώρο του ντρεσάζ,
ο κόσμος έβλεπε τι λεγόταν
και είχε τρομοκρατηθεί.
Με αυτά που έγραφα,
ήθελα να καταλάβει
ότι το πρόβλημα ήταν ότι η κοπέλα του τον έσερνε απ' τη μύτη.
Εξαιτίας της δεν μπορούσα να κάνω ιππασία.
Το δικό μου όνομα είναι στο επιστολόχαρτο.
Έχω κυριούλες που κάνουν ιππασία μαζί μου,
ηλικιωμένους και παιδιά.
Η 16χρονη κόρη της Λάρα έμενε μαζί μου.
Είχα την ευθύνη της.
Με ανησυχούσε πολύ η κατάσταση στο Χόθορν Χιλ.
ΕΙΜΑΙ ΓΕΝΝΑΙΑ ΕΙΜΑΙ ΧΤΥΠΗΜΕΝΗ
ΕΙΜΑΙ ΟΠΩΣ ΠΡΟΟΡΙΖΟΜΑΙ ΕΤΣΙ ΕΙΜΑΙ ΕΓΩ
ΝΑ 'ΧΕΤΕ ΤΟΝ ΝΟΥ ΣΑΣ, ΕΤΟΙΜΑΖΟΜΑΙ
Υπήρχε εχθρικό κλίμα ανάμεσα στις δύο γυναίκες.
Δεν είναι εύκολο μεταξύ μιας πελάτισσας
και της κοπέλας σου,
αλλά ο Μάικλ έπρεπε να το αντιμετωπίσει ή να βρει κάποια λύση.
Δεν γίνεται έτσι.
Δεν γίνεται να μας κακολογείς στο ίντερνετ.
Κάποια στιγμή, μου έβαλε στην κυριολεξία τις φωνές.
Ποια νομίζεις πως είσαι;
Έλεγε ότι θα με διώξει απ' το άθλημα μ' ένα τηλεφώνημα.
Ότι θα βάλει τέλος στην καριέρα μου.
Μου έδειχνε ότι αυτός έβαζε τους κανόνες
κι αποφάσιζε ποιος έκανε κουμάντο.
Στον στάβλο ποιος κάνει κουμάντο;
Ποιος είναι στη διεύθυνση; Ποιος έχει την εξουσία;
Και τι κάνει;
Στον χώρο της ιππασίας,
η φήμη παίζει μεγάλο ρόλο στην επιτυχία.
Η φήμη κερδίζεται. Δεν σ' τη δίνουν έτσι απλά.
Όλη σου η ζωή επικεντρώνεται σ' αυτό.
Αν πει "Θα σου διαλύσω την καριέρα μ' ένα τηλεφώνημα",
πρέπει να το πάρεις στα σοβαρά.
Οι φίλοι του Μάικλ έχουν την εξουσία να μ' εξοστρακίσουν,
να με διώξουν απ' το άθλημα.
Η ζωή μου, το ψωμί μου, η καριέρα μου στην ιππασία
διατρέχουν κίνδυνο.
Σκέφτεσαι "Σκότωσέ με, τότε".
Ίσως δεν σκέφτεσαι "Θέλω να πεθάνω",
αλλά σκέφτεσαι "Σκότωσέ με να τελειώνουμε".
ΑΥΤΟΣΥΓΚΡΑΤΗΣΗ.
ΓΙΑ ΛΙΓΟ ΑΚΟΜΑ.
Η Λόρεν Κάναρεκ άρχισε να φέρεται πολύ περίεργα και αλλοπρόσαλλα.
Στις 2:45, 3:00 τα ξημερώματα,
κρύβεται στα δέντρα πίσω από τον στάβλο
και κάνει αινιγματικές αναρτήσεις.
Η Λόρεν δεν πέρασε στην επίθεση.
Αμυνόταν με τις αναρτήσεις της κι εξηγούσε τι γινόταν.
Ο Μάικλ είχε υψηλόβαθμους φίλους,
πρώην Ολυμπιονίκες,
κι η Λόρεν μπορούσε να μιλήσει μόνο μέσω Facebook.
Δημοσίευε δημόσια μηνύματα.
ΙΟΥΛΙΟΣ 2019 ΕΝΑΝ ΜΗΝΑ ΠΡΙΝ ΤΟ ΣΥΜΒΑΝ
Άμεση Δράση. Η διεύθυνσή σας;
Έκανα αυτό που έπρεπε.
Αυτό που μας μαθαίνουν από παιδιά.
Κάλεσα τις αρχές.
Θέλω να έρθει κάποιος
και να πει σ' αυτά τα άτομα να συνέλθουν, γαμώτο,
και να μη μας απειλούν.
Είμαστε καλοί άνθρωποι.
- Εντάξει... - Εξελίσσεται πολύ άσχημα.
Είναι απειλή για την κοινωνία.
Θα ζητήσω περιοριστικά μέτρα, αν χρειαστεί.
Θ' αντιμετωπίσουμε άμεσα αυτόν τον πόλεμο.
Αρκετά τους ανέχτηκα. Θέλω να φύγουν.
Είναι αστική διαμάχη.
Χρησιμοποιεί την αστυνομία ως όπλο για κάτι που δεν μπορούν να κάνουν.
Του είπαν "Μη μας τηλεφωνείς.
Εμείς δεν λύνουμε αστικές διαμάχες".
Η Λόρεν άκουσε κάτι φήμες στον στάβλο,
ότι τάχα θα έβαζε κάποιον να τους δείρει ή κάτι τέτοιο,
και ανησύχησε.
Της είπα "Πρέπει να πάρουμε καμιά συσκευή ηχογράφησης".
Μαίρη Χάσκινς, ο μπάτσος θέλει να τα φορτώσει σε άλλον.
Λέει ότι είναι αστική υπόθεση.
Γι' αυτό σου λέω να συνεχίσεις να τους παίρνεις.
Πρέπει ν' αναγκάσεις την αστυνομία να το αναλάβει.
- Κάνει παλιά κόλπα. - Χρειάζεται ένα μάθημα.
Το κάναμε γιατί πιστεύαμε ότι θα γίνει έγκλημα.
Κι αν γινόταν,
θέλαμε να έχουμε αποδείξεις ότι σχεδίαζαν το έγκλημα.
ΑΥΓΟΥΣΤΟΣ 2019 ΜΙΑ ΕΒΔΟΜΑΔΑ ΠΡΙΝ
Θα... Το χειρίζομαι.
Να την αποκλείσουν απ' την κομητεία.
Μόνο η SafeSport επιβάλλει δια βίου αποκλεισμό από το άθλημα.
Ναι...
ΜΕ ΕΚΦΟΒΙΖΕΙ ΕΝΑΣ ΑΝΤΡΑΣ 1,90. ΦΟΒΑΜΑΙ. ΕΙΝΑΙ ΜΠΕΡΔΕΜΕΝΟ.
ΔΕΝ ΞΕΡΩ ΤΙ ΜΠΟΡΩ ΝΑ ΠΩ ΕΔΩ
ΜΑΛΛΟΝ ΓΙ' ΑΥΤΟ ΦΤΙΑΧΤΗΚΕ Η SAFESPORT.
ΔΗΜΟΣΙΕΥΣΗ
Δεν μπορείς να πεις στην αστυνομία "Θέλω να κάνω καταγγελία.
Απειλούν να με διώξουν απ' το άθλημα που αγαπώ.
Συλλάβετέ τους".
Δεν κάνουν τέτοια.
Η SafeSport έχει καθήκον να διασφαλίζει
ότι τα άτομα που έχουν τέτοια εξουσία
δεν μπορούν να κάνουν ποτέ κάτι τέτοιο.
Υπάρχει μεγάλο πρόβλημα στα ιππικά αγωνίσματα.
Η SafeSport έχει αποκλείσει διά βίου πολλούς εκπαιδευτές.
Ο μεγαλύτερος φόβος του Μάικλ ήταν να μη διαγωνίζεται.
ΥΠΟΒΑΛΕΤΕ ΠΑΡΑΠΟΝΟ
Πήρα τη γραμμή βοήθειας και τον κατήγγειλα στη SafeSport.
Τον κατήγγειλα για εκφοβισμό, παρενόχληση
και κατάχρηση εξουσίας.
Αλλά η υπάλληλος στο τηλέφωνο με ρωτούσε συνέχεια
"Υπάρχουν ανήλικοι στο κτήμα;
Πού μένουν; Τι κάνουν;"
Ακούω το φορτηγό που σταμάτησε μπροστά στον στάβλο.
Η Λόρεν Κάναρεκ μιλάει στο κινητό και πηγαινοέρχεται.
"Θα κάνω ό,τι περνά απ' το χέρι μου
για να καταστρέψω ό,τι αγαπά κι εκτιμά η Μαίρη Χάσκινς.
Η Μαίρη Χάσκινς είχε δύο μικρά παιδιά,
κι εγώ τα είχα σαν παιδιά μου.
Είπε "Δεν θέλω τα παιδιά μου εδώ μαζί τους".
Αν γίνει τίποτα, θα...
- Ξέρεις κάτι; - Το έχεις πει ήδη...
Έχεις πει ότι θες να φύγεις.
Δεν θα σ' αφήσω, Μάικλ.
Δεν θα σ' αφήσω.
Κάναμε αυτές τις συζητήσεις.
Μετά μου έστελναν χλευαστικά μηνύματα, ότι ήξεραν τι έλεγα.
Η Λόρεν μού είπε
"Τώρα ξέρεις ότι η καλή κυρία δεν θα σ' αφήσει".
Είπα στη Μαίρη "Μάλλον μας έβαλαν κοριούς.
Και δεν ξέρω πώς".
Πώς μας ακούν;
Παρακολουθούν το τηλέφωνο του Τζάστιν; Μη μιλάς εκεί.
Παρακολουθούν τις κινήσεις μου;
Γιατί το κάνεις αυτό;
Πιστεύεις ότι οι τοίχοι έχουν αυτιά και το σκοτάδι μάτια.
Βρήκα μια ανάρτηση,
και τότε κατάλαβα
ότι η Λόρεν Κάναρεκ λέει επακριβώς τι κάνει.
Νιώθει την ανάγκη να μιλάει όταν έχει κάνει κάτι κακό
ή όταν πρόκειται να κάνει κάτι κακό.
Και λέει...
Πρώτα λέει για κάτι μιμίδια ευτυχίας και για ωραίες μέρες.
Και μετά λέει
"Αλλά αντίθετα με ό,τι λέει ο κύριος Ρότζερς,
δεν είναι πάντα ωραία η μέρα στη γειτονιά".
"Κάποιες φορές, οι γείτονες είναι μοχθηροί
και χρησιμοποιούν μυστικές συσκευές καταγραφής
με τις οποίες μια μέρα θα σου καταστρέψουν τη ζωή".
ΤΕΣΣΕΡΙΣ ΗΜΕΡΕΣ ΠΡΙΝ ΤΟ ΣΥΜΒΑΝ
Έλαβα κάτι μηνύματα χθες βράδυ...
Παρακολουθούν τις συνομιλίες μου στο άλλο κτίριο
όπου κρυβόμαστε λες κι είμαστε όμηροι.
Πάλι τηλεφώνησε στην αστυνομία.
Είναι άσχημα τα πράγματα. Είμαστε σε πολιορκία.
Τάχα τους παρενοχλούσαμε.
Σου γεμίζουμε το μάτι;
Δεν ξέρω τι να κάνω αν έρθουν εδώ.
- Είχαν ή είπαν κάτι για όπλα; - Όχι.
ΤΡΕΙΣ ΗΜΕΡΕΣ ΠΡΙΝ ΤΟ ΣΥΜΒΑΝ
Κάλεσε την αστυνομία λόγω παρενόχλησης.
Δεν ήμουν καν στον στάβλο,
αλλά αποφάσισα να το καταγράψω,
και αυτό κάνω.
Μείνε εδώ. Μην πας πουθενά.
Μην τους μιλάτε.
Στη φίλη μου μιλάω.
Η Ρουθ Κοξ ήταν πελάτισσα και φίλη.
Συνεργαζόταν με τη Μαίρη Χάσκινς σε μερικά άλογα.
Η Ρουθ Κοξ ερχόταν απ' τη Βόρεια Καρολίνα
το βράδυ της 2ας Αυγούστου.
Είπα στη Ρουθ
"Έφερες το όπλο;"
Ξέρω ότι κυκλοφορεί με ένα εννιάρι περίστροφο.
Είπε "Φυσικά".
Είπα "Βάλε το στο χρηματοκιβώτιο. Δεν είναι ασφαλές εδώ.
Να μην αφήνουμε τίποτα στα αμάξια".
Το έφερε μέσα,
και το βάλαμε στο χρηματοκιβώτιο του γραφείου.
Η κατάσταση κλιμακωνόταν και ξέφευγε τελείως.
Έπαιρνα την Ομοσπονδία, την αστυνομία, τους δικηγόρους.
Τους έλεγα "Ελέγξτε την κατάσταση".
Είχε ξεφύγει τελείως ο έλεγχος.
Τα ξημερώματα της 2ας προς 3η Αυγούστου,
είναι στα δέντρα και κόβει βόλτες στον στάβλο,
ντυμένη νίντζα, όπως μάθαμε.
Εγώ είχα πανικοβληθεί τελείως.
Τι στην ευχή θα γίνει;
Θα κάνουν φόνο; Θα κάψουν τον στάβλο; Τι θα γίνει;
Είναι τρελοί. Μας παρακολουθούν.
Μας παρενοχλούν.
- Εχθές έγραψε κάτι στο Facebook. - Μισό λεπτό.
Σας παρενοχλεί μέσω Facebook τώρα, σωστά;
Εχθές βράδυ.
"Όλοι πρέπει ν' ανησυχούν.
Δεν ευθύνομαι για ό,τι κάνουν οι άλλοι εαυτοί μου
όταν απειλούνται".
Μιλάμε για τρέλα.
Έχω οικογένεια.
Προσπαθώ να τα κάνω όλα σωστά.
Όλα.
Φωνάζω "Βοήθεια!"
Φοβόμαστε για τη ζωή μας.
Ελάτε να κάνετε κάτι.
Αυτό κάνει ένας υπεύθυνος πολίτης.
Και εκείνοι με έστειλαν στον διάολο.
Τρίτη φορά που παίρνω. Και καμία βοήθεια.
Ζω τη ζωή μου στην κοινότητά μου, σ' αυτήν που έφτιαξα.
Τόσος κόσμος ερχόταν εδώ. Κάναμε φίλους, πάρτι στις γιορτές.
Έβαζα ξύλα στη φωτιά κι έβλεπα το σκυλί να κοιμάται εκεί.
Έκοβα μόνος μου τα ξύλα.
Ήταν ειδυλλιακό μέρος.
Μετά ήρθαν αυτοί οι περιπλανώμενοι.
Τους είπα τρομοκράτες. Αυτό είναι.
Μου έκαναν επίθεση.
Θα πάρω πίσω τη ζωή μου.
7 ΑΥΓΟΥΣΤΟΥ 2019
Η ΗΜΕΡΑ ΤΟΥ ΣΥΜΒΑΝΤΟΣ
Ήμουν στην αυλή κι είδα να πλησιάζει ένα γκρι βανάκι.
Ήρθε στην αυλή, σταμάτησε δίπλα μου.
Είδα μια μελαχρινή κυρία.
Και είπε
"Έχω έρθει απ' την Πρόνοια".
Πήγαμε στο γραφείο να μιλήσουμε. Πρόσφερα δυο καρέκλες.
Καθόμαστε με τη Μαίρη Χάσκινς.
"Κύριε Μπάρισον, θέλω τη Μαίρη". Έκλεισε την πόρτα.
Περίμενα στο χολ.
Ενώ περίμενα, άκουσα τις λέξεις "σεξουαλική κακοποίηση".
Θυμάμαι να φουντώνω, κόντευα να σκάσω.
Λες και μου επιτέθηκαν με φλόγιστρο.
Όλο μου το σώμα φούντωνε και ίδρωνε.
Σαν να μου πέρασαν μια θηλιά και πήγαν να με πνίξουν.
Δεν μπορούσα ν' αναπνεύσω.
Σήκωσα το τηλέφωνο. "Ποιον να πάρω;"
"Την αστυνομία. Όχι, κανείς δεν θα με βοηθήσει".
Θυμάμαι να ζαλίζομαι. Τα φώτα έκαναν...
Έχασα την ισορροπία μου, και μπαμ!
Θυμάμαι να χάνω την ισορροπία μου και να μαυρίζουν όλα.
Αρχίζω ν' ακούω βότσαλα.
Πρώτα, πολύ αμυδρά,
και μετά όλο και δυνάμωναν.
Ανεβαίνω τρέχοντας τη σκάλα και βρίσκω τον Ρομπ.
Είχε έρθει ο Μάικλ.
Δεν ήξερα γιατί είχε έρθει.
Είχαμε μέρες να μαλώσουμε ή να μιλήσουμε.
Ο Ρομπ κατεβαίνει τα σκαλιά της βεράντας.
Λέει "Μάικλ, τι θέλεις;"
Κι εκείνος λέει "Πώς θα το λήξουμε; Δεν θέλω πόλεμο".
Πάω προς το μέρος του.
Κι εκείνος απλώς με κοιτούσε επίμονα.
Κάτι δεν πήγαινε καλά.
Ο Μάικλ βγάζει αμέσως ένα όπλο
και μου ρίχνει, μπαμ, μπαμ.
- Άμεση Δράση... - Με πυροβόλησαν.
- Εντάξει... - Γουέστμιλ Ντράιβ 411...
- Γουέστμιλ... - Πού βρίσκεστε;
Χάνω πολύ αίμα. Ο Μάικλ Μπάρισον με πυροβόλησε.
Κυρία...
Μην κουνιέσαι, γαμώτο!
- Ναι; - Κύριε;
Έρχεται ασθενοφόρο;
Σας στέλνουμε αστυνομικούς.
Είχα βάρδια στον δρόμο.
Τότε ενημερωθήκαμε για πυροβολισμούς
στην οδό Γουέστμιλ 411.
Υπήρχε πολύ άγχος.
Τα κεντρικά δεν είχαν πολλές πληροφορίες.
Καθώς πλησίαζα την είσοδο,
άνοιξα την πόρτα κι έβγαλα το όπλο μου απ' τη θήκη.
Μην κουνιέσαι, γαμώτο!
Θα σε σκοτώσω, γαμώτο!
Κατάλαβες;
Είδα έναν άντρα μπρούμυτα στο έδαφος,
έναν άλλον άντρα από πάνω του
και μια γυναίκα λίγο πιο αριστερά.
Την είχαν πυροβολήσει.
Φώναξα "Πού είναι ο δράστης;"
Αυτός εδώ την πυροβόλησε!
Αυτός εδώ! Το όπλο είναι από κάτω του.
Γύρισα ανάσκελα τον κο Μπάρισον. Το χέρι του ήταν ανοιχτό.
Ένα απασφαλισμένο εννιάρι περίστροφο
ήταν δίπλα στο χέρι του.
Απομάκρυνα το όπλο.
Έστρεψα την προσοχή μου στη δεσποινίδα Κάναρεκ.
Φέρε επιθέματα θωρακικών τραυμάτων!
Μία φορά σας πυροβόλησε;
Ήταν πολύ χλομή, δεν μιλούσε πολύ.
Ψέλλισε "Βοηθήστε με".
Με βάση την εικόνα της,
οι πιθανότητες να επιβιώσει ήταν ελάχιστες.
Όταν ήρθαν κι άλλοι αστυνομικοί, απομακρύναμε τον κο Μπάρισον.
Τον βάλαμε να κάτσει στηριζόμενος σε ένα ρυμουλκούμενο
για να τον δει γιατρός.
Ενώ καθόταν εκεί πέρα,
κοιτούσε το κενό
και είπε τρεις φορές "Είχα καλή ζωή".
Πήγα στο νοσοκομείο. Δεν ήξερα τι έγινε.
Ένας γιατρός ήρθε και μου είπε
"Η πίεσή της πέφτει. Πρέπει να..."
Δεν θυμάμαι τι ακριβώς είπε,
αλλά θα την πήγαιναν στο χειρουργείο, ν' αναλάβουν οι νοσηλευτές.
Καταλάβαμε ότι ήταν σοβαρά.
Αυτό έγινε την Τετάρτη...
Την είδαμε και είχε...
διάφορα σωληνάκια στο στόμα, στη μύτη,
και επιδέσμους...
Δεν ξέραμε αν θα κατάφερνε να ζήσει.
Άνοιξα τα μάτια μου.
Δεν ήξερα πού βρισκόμουν.
Δεν είχα ιδέα.
Είδα κάτι σωληνάκια να βγαίνουν απ' την αριστερή πλευρά της κοιλιάς μου,
και είδα μηχανήματα.
Μηχανήματα παντού.
Τότε άρχισα να σκέφτομαι
"Ίσως δεν είμαι στη διάσταση μεταξύ ζωής και θανάτου.
Ίσως είμαι στο νοσοκομείο, αλλά γιατί δεν θυμάμαι τίποτα;
Γιατί δεν θυμάμαι...
Γιατί δεν θυμάμαι πώς βρέθηκα εδώ;"
Η μαμά μου έρχεται χαμογελαστή.
Είπε "Σε χειρούργησαν.
Μόλις ξύπνησες.
Ήσουν σε κώμα.
Έρχονται οι γιατροί".
Άρχισα να θυμάμαι σιγά σιγά μερικές λεπτομέρειες απ' το τι έγινε.
Ανυπομονώ να πάω στο δικαστήριο και να πω τι έγινε.
Είναι ξεκάθαρη υπόθεση.
Τι μπορεί να πάει στραβά;
Ένας Ολυμπιονίκης κατηγορείται για απόπειρα φόνου.
Συμμετείχε στους Ολυμπιακούς του 2008
και βραβεύτηκε ως Διεθνής Αθλητής Ιππασίας το 2009.
Η αστυνομία ερευνά ακόμα το συμβάν.
Ξύπνησα.
Θυμάμαι ότι κοίταξα το χέρι μου
και μου το είχαν δέσει απ' τον ώμο ως τον καρπό.
Δεν μπορούσα να το λυγίσω. Είπα "Τι σκατά;"
Ζήτησα δικηγόρο.
Είμαι ο καλύτερος στη δουλειά μου.
Δεν διαφημίζομαι.
Δεν έχω ιστοσελίδα.
Έχω μόνο 43 χρόνια
στα οποία αφοσιώνομαι ψυχή τε και σώματι σε κάθε υπόθεση.
Βάζω όλη μου την ενέργεια και τον ζήλο
και κάνω ό,τι περνά απ' το χέρι μου,
γιατί, όποτε αναλαμβάνω μια υπόθεση,
έχω τη ζωή κάποιου στα χέρια μου.
Πήγα στη φυλακή της κομητείας Μόρις,
και μ' έβαλαν σε μια αίθουσα.
Ξαφνικά, η πόρτα ανοίγει
και μπαίνει ο Μάικλ σέρνοντας τα πόδια του.
Μου λέει...
Δεν θυμάμαι να είμαι στο σημείο.
Κάποιος μου διέλυσε τη ζωή,
και το έκανε επίτηδες.
Στην αρχή,
δεν ήμουν σίγουρος αν τον πίστευα,
αλλά άρχισε να μου λέει γι' αυτήν τη γυναίκα,
για τη Λόρεν Κάναρεκ.
Άρχισε να μου επιτίθεται στο Facebook.
Μιλάμε για μια αδιάκοπη επίθεση.
Έχει πει "Ο βασιλιάς θα πεθάνει, η βασίλισσα, τα όπλα".
Τι σόι άνθρωπος βάζει κοριούς; Τι σκοπεύεις να μας κάνεις;
Είχα πάρει την Ομοσπονδία Ιππασίας, την αστυνομία.
Ζητούσα διευθυντές, ντετέκτιβ, με μέιλ, τηλέφωνα.
Το Α.Τ. του Ουάσινγκτον Τάουνσιπ.
Ξέρω απ' έξω το νούμερο. 908-876-3232.
Σκεπτόμενος την υπεράσπιση στην υπόθεση του Μάικλ,
ήταν ξεκάθαρο ότι έπρεπε να εξετάσω το ενδεχόμενο παραφροσύνης.
Λίγοι μόνο κατηγορούμενοι για κακούργημα
επικαλούνται επιτυχώς παραφροσύνη.
Δηλαδή ισχυρίζονται ότι, όταν έγινε το έγκλημα,
ο κατηγορούμενος δεν ήξερε ότι έκανε λάθος,
λόγω ψυχικής ασθένειας ή διαταραχής.
...χρησιμοποιείται μόνο στο ένα τοις εκατό των υποθέσεων κακουργημάτων.
Ο Τζέφρι Ντάμερ το επιχείρησε. Οι ένορκοι το απέρριψαν.
Αν και παραδέχτηκε ότι κανιβάλισε τα θύματά του.
Ο Τζον Γουέιν Γκέισι σκότωσε 33 παιδιά.
Οι ένορκοι απέρριψαν την παραφροσύνη.
Γιατί αποτυγχάνει τόσο συχνά αυτή η υπεράσπιση;
Ίσως επειδή σπάνια είναι πιστευτή.
Ο Κρις Ντάινινγκερ είναι ο νομικός εγκέφαλος της ομάδας.
Η βάση της υπεράσπισης παραφροσύνης
είναι ότι υπάρχει ψυχική ασθένεια ή διαταραχή
όταν διαπράττεται το έγκλημα.
Συνεπώς, δεν ξεχωρίζεις το σωστό απ' το λάθος
ούτε ελέγχεις τις πράξεις σου.
Το επιχείρημά μας ήταν ότι η Λόρεν Κάναρεκ
είχε τρελάνει τον Μάικλ Μπάρισον.
Τη στιγμή του πυροβολισμού,
ο Μάικλ βρισκόταν σε παραλήρημα.
Συνεπώς, δεν ήταν υπεύθυνος για τις πράξεις του.
Σπάνια στρατηγική, αυτή της παραφροσύνης.
Λένε ότι η Λόρεν τον έφτασε στα όριά του μέσω των σόσιαλ.
Ένας 50χρονος εμφάνισε ξαφνικά ψυχική ασθένεια σ' αυτήν την ηλικία.
Μοιάζει αρκετά απίθανο.
Μπορεί να καταδικαστεί σε 60ετή φυλάκιση.
Ποιος αναλαμβάνει τέτοια υπόθεση;
Ποιος αναλαμβάνει την υπεράσπιση σε τέτοια υπόθεση;
Πίστευα ότι μπορούσα να τα καταφέρω.
ΕΝΑΡΚΤΗΡΙΕΣ ΑΓΟΡΕΥΣΕΙΣ 28 ΜΑΡΤΙΟΥ 2022
Ευχαριστούμε, κύριοι ένορκοι. Είμαστε έτοιμοι να ξεκινήσουμε τη δίκη.
Με τις εναρκτήριες αγορεύσεις.
Ησυχία στο πλατό!
Δεν περιγράφεται το άγχος και η πίεση που νιώθεις.
Μπήκα στην αίθουσα,
κι ο δικαστής μού είπε
να κάνω την εναρκτήρια αγόρευσή μου.
Δεν έχω ξαναζήσει ποτέ κάτι τέτοιο.
Σηκώνομαι, πλησιάζω τους ενόρκους
και λέω τα πρώτα λόγια.
"Βοήθεια!
Φοβ..."
"Φοβάμαι για τη ζωή μου".
"Κάποιος..."
"...οποιοσδήποτε, ας με βοηθήσει".
Έτσι κάλεσε σε βοήθεια ο Μάικλ Μπάρισον.
Πρόκειται για τραγωδία.
Είναι τραγωδία που η Λόρεν Κάναρεκ πυροβολήθηκε εκείνη τη μέρα.
Ωστόσο,
υπάρχει κι άλλη τραγωδία.
Η τραγική ιστορία του Μάικλ Μπάρισον.
Όλοι έχουν τα όριά τους.
Αυτή η υπόθεση αφορά...
Αφορά τη Λόρεν Κάναρεκ και τον φίλο της,
που κατέστρωσαν ένα σχέδιο για να καταστρέψουν αυτόν τον άντρα
και να τον τρελάνουν τελείως.
Ευχαριστώ, κύριε Μπιλίνκας.
Κύριε Σέλχορν.
Θέλετε να μιλάω πιο δυνατά;
Κρις Σέλχορν.
Είμαι βοηθός εισαγγελέα στην κομητεία Μόρις στο Νιου Τζέρσεϊ.
Ένα απ' τα καθήκοντα του εισαγγελέα
είναι να εκπροσωπεί τα θύματα εγκλημάτων
και να προσπαθεί ν' αποδοθεί δικαιοσύνη στο όνομά τους.
Καλημέρα.
Ευχαριστώ που ήρθατε και που συμμετέχετε ως ένορκοι.
Υπάρχει σίγουρα μεγάλο άγχος στην εναρκτήρια αγόρευση.
Από τη μία, χτίζεις εμπιστοσύνη με τους ενόρκους.
Από την άλλη, προσπαθείς να τους πείσεις.
Είμαστε εδώ λόγω των επιλογών του κατηγορουμένου
την 7η Αυγούστου 2019.
Πήρε ένα όπλο,
σημάδεψε τη Λόρεν και πυροβόλησε δύο φορές.
Έπειτα, σημάδεψε τον Ρομπ και πυροβόλησε ξανά.
Ξέραμε ότι ήμασταν προετοιμασμένοι
και είχαμε μια λογική θεωρία για το τι έγινε,
πώς προέκυψαν οι πυροβολισμοί,
τι συνέβαινε μεταξύ τους λίγο πριν τους πυροβολισμούς.
Δικάζεται αυτός ο άντρας, ο κατηγορούμενος.
Ίσως ακούσετε δυσάρεστα πράγματα
για τη Λόρεν, τον Ρομπ, τη Μαίρη Χάσκινς, όλους αυτούς.
Αλλά τίποτα δεν δικαιολογεί τους πυροβολισμούς.
Σχετικά με τις κατηγορίες,
έπρεπε να παρουσιάσουμε στοιχεία στους ενόρκους
που θ' αποδείκνυαν πασιφανώς το έγκλημα.
Πιστεύαμε ότι είχαμε επαρκείς αποδείξεις.
Η ΥΠΕΡΑΣΠΙΣΗ
Για την υπεράσπιση παραφροσύνης,
χρειάζεται ειδικός εμπειρογνώμων,
ένας ψυχίατρος που έχει εξετάσει τον πελάτη.
Η διάγνωσή του πρέπει να πληροί τον νομικό ορισμό.
Επόμενος μάρτυρας.
Καλούμε τον δρα Στίβεν Σίμρινγκ.
Ήθελα ν' αποδείξω ότι η Λόρεν Κάναρεκ σχεδίαζε
να καταστρέψει τον Μάικλ Μπάρισον.
Δόκτωρ, τι γνώμη σχηματίσατε
έχοντας εξετάσει τα πάντα;
Κατά τη γνώμη μου, ο κύριος Μπάρισον έχει δύο διαγνώσεις.
Η πρώτη διάγνωση είναι η παραληρητική διαταραχή.
Η δεύτερη διάγνωση είναι η μείζων καταθλιπτική διαταραχή.
Ο δρ Σίμρινγκ συμφώνησε.
Κι εκείνος πίστευε
ότι ο Μάικλ Μπάρισον έφτασε στα όριά του λόγω της Λόρεν Κάναρεκ
κι ότι δεν ήταν υπεύθυνος για τις πράξεις του.
Στην παραληρητική διαταραχή,
εμμένεις στις ψευδείς πεποιθήσεις.
Η βασική ψευδής πεποίθηση
ήταν ότι η Λόρεν Κάναρεκ θα τον εξολόθρευε,
κι έκανε ό,τι μπορούσε
για να προστατευτεί απ' αυτήν την ψευδαίσθηση.
Επομένως, όσον αφορά το περιστατικό,
δεν σας ανέφερε συγκεκριμένες λεπτομέρειες...
Σωστά, δεν ανέφερε τίποτα ούτε σ' εμένα ούτε στην αστυνομία.
Ήξερε τη διαφορά μεταξύ σωστού και λάθους;
Κατά το συμβάν, όχι, δεν την ήξερε.
Ο Μάικλ Μπάρισον δεν ξέρει τι συνέβη.
Δύσκολα θα το πιστέψουν οι ένορκοι.
Μπορεί να τρελαθείς τόσο, που να ξεχάσεις τα πάντα;
Ο γιατρός έλεγε ότι δεν ήταν καλά.
Παρουσιάσαμε στοιχεία από άτομα που είδαν με τα μάτια τους
ότι δεν ήταν καλά.
Είδατε τον Μάικλ να παθαίνει νευρικό κλονισμό
σχετικά με όσα είδε στις δημοσιεύσεις στα μέσα δικτύωσης;
Φοβόταν όλο και πιο πολύ.
Τον έπιανε ταραχή και μεγάλος πανικός.
Θα μας περιγράψετε τι παρατηρήσατε
τις τελευταίες δύο με τρεις μέρες
πριν τους πυροβολισμούς;
Ήταν σχεδόν κατατονικός.
Δεν κοιμόταν, δεν έτρωγε.
Το βλέμμα του ήταν κενό...
Κάθε δίκη έχει τα σκαμπανεβάσματά της.
Κάθε μέρα είναι και μια άλλη μάχη.
Το μόνο που έχει σημασία στο τέλος
είναι να κερδίσεις τον πόλεμο.
Καλούμε τη Λόρεν Κάναρεκ.
Λόρεν Κάναρεκ.
Ορκίζεστε ενώπιον του Θεού ότι η κατάθεσή σας...
Τα στοιχεία σε μια συνηθισμένη υπόθεση
είναι συνήθως ένας φάκελος.
Αλλά σ' αυτήν την υπόθεση,
ήταν ένα βιβλίο με καμιά σαρανταριά DVD.
Υπήρχαν κατεβατά από μηνύματα στο κινητό.
Ο λογαριασμός Facebook της Κάναρεκ ήταν 19.800 σελίδες.
Δική σας η μάρτυς, κε Μπιλίνκας.
- Καλησπέρα, δις Κάναρεκ. - Καλησπέρα.
Σχετικά με τον λογαριασμό σας στο Facebook,
κάνατε καθημερινές αναρτήσεις, σωστά;
Σωστά.
Είχα περάσει πάνω από εκατό ώρες
διαβάζοντας όλες τις αναρτήσεις της.
Πίστευα ότι μπορούσα να την καταστρέψω.
"Οι αντροχωρίστρες δεν αλλάζουν".
"Αυτή είναι ένα ασήμαντο σκουλήκι".
"Όπλα σ' ετοιμότητα".
- Το είπατε; - Μάλλον.
"Ίσως ήρθε η ώρα να πολεμήσουμε".
Ξαναδιαβάστε την προηγούμενη ανάρτηση...
- Συνεχίζω. Έχω πολλά. - Εντάξει.
Εγώ κι ο Εντ προσπαθούσαμε
να κάνουμε τη μάρτυρα ν' αποκαλύψει την αλήθεια
που ήθελαν να κρύψουν.
Θυμάστε να λέτε "Ο βασιλιάς θα σκοτωθεί,
η βασίλισσα θα θυσιαστεί";
Δεν ξέρω. Μιλούσα για μια παρτίδα σκάκι.
Ίσως ήταν σχήμα λόγου, αλλά...
Αναφερόσασταν στον Μάικλ Μπάρισον και τη Μαίρη Χάσκινς, σωστά;
Σίγουρα.
Όσα είχε κάνει η Λόρεν Κάναρεκ
ήταν αρκετά για να τρελάνουν τον καθένα.
Είπατε τα παρακάτω;
"Έτσι είμαι εγώ. Να 'χετε τον νου σας, ετοιμάζομαι".
Είπα "Ναι".
Έτσι είμαι εγώ
Να 'χετε τον νου σας Ετοιμάζομαι
Ήταν μια ανάρτηση από το The Greatest Showman.
Ήταν πολύ ύπουλος.
Χρησιμοποίησε κάτι που ξεκάθαρα
δεν είχε καμία σχέση με φόνο,
καβγάδες και εχθρικότητα.
Δεν το θυμάμαι αυτό.
Ανέφερα όσα πίστευα ότι θα βοηθούσαν τους ενόρκους.
Αφού παρουσίασα διάφορα έγγραφα
που υποδείκνυαν ότι είπε το ένα και το άλλο,
της έκανα την καίρια ερώτηση.
Σχεδιάζατε να καταστρέψετε τον Μάικλ Μπάρισον;
Κάποια στιγμή, ναι.
Μόλις το είπε,
θεώρησα ότι το θέμα είχε λήξει.
Λοιπόν, θα διακόψουμε για σήμερα.
Μη συζητήσετε την υπόθεση.
Μπορείτε να σηκωθείτε. Περιμένετε έξω.
Τέτοιες ερωτήσεις κι απαντήσεις
σου έδιναν την αίσθηση
ότι έκανε συντονισμένες προσπάθειες για να τον γονατίσει.
Ο Μπιλίνκας χρησιμοποίησε μια λέξη που εγώ κατάλαβα αλλιώς.
Εγώ σκεφτόμουν
ότι ο Μπάρισον με παρενοχλούσε,
με εκφόβιζε, πήγε να μου διαλύσει τη ζωή.
Δεν θέλω να τον καταστρέψω. Θέλω να σταματήσει.
Ο Μάικλ Μπάρισον
έφτασε στα όριά του
λόγω της Λόρεν Κάναρεκ.
Πέρα για πέρα σατανική.
Κύριε Σέλχορν, έχετε μάρτυρες ανταπόδειξης;
Μάλιστα.
Το επιχείρημά μας ήταν ότι δεν πρέπει να πυροβολείς κόσμο.
Και ο Μάικλ Μπάρισον έκανε μια αποφασιστική κίνηση
προκειμένου να σκοτώσει τη Λόρεν Κάναρεκ.
Αυτός ήταν ο στόχος του.
Καλούμε τον δρα Λούις Σλέσιντζερ.
Δόκτωρ Σλέσιντζερ.
Εν προκειμένω,
εντοπίσατε τυχόν ψευδαισθήσεις
όταν εξετάσατε τον Μάικλ Μπάρισον;
Όχι, δεν βρήκα καμία τέτοια ένδειξη.
Ο δρ Σλέσιντζερ δεν διέγνωσε παραληρητική διαταραχή.
Δεν βρήκε ενδείξεις ψευδαισθήσεων.
Πιστεύω ότι προσποιείται ότι δεν θυμάται.
Λέει ότι δεν θυμάται μόνο την εγκληματική ενέργεια.
Όλα τα άλλα τα θυμάται άψογα. Πλάκα μου κάνετε;
Αν τα θυμάσαι όλα όπως εκείνος
και ξεχνάς μόνο την εγκληματική ενέργεια,
χτυπάει καμπανάκι!
Τον παρουσίασαν ως τρανό Ολυμπιονίκη που έχασε τα λογικά του.
"Γιατί κατάντησε έτσι;
Σίγουρα αυτοί φταίνε.
Όταν τον ξέραμε εμείς, ήταν έτσι.
Και τώρα, είναι έτσι".
Είναι ένας ταλαιπωρημένος κακόμοιρος,
που το παίζει πιο τρελός όταν τον βλέπουν οι ένορκοι.
Όταν δεν βλέπουν οι ένορκοι, κρατάει σημειώσεις.
Κάποια στιγμή, μιλούσαμε για μια ανάρτηση στο Twitter.
Ο Μάικλ είχε γράψει
"Ως Ολυμπιονίκης, έχεις μεγάλη εξουσία.
Θα κάνω ό,τι θέλω".
- Ενίσχυε... - Είπε "Θα κάνω ό,τι θέλω";
- Στο Twitter; - Κάτι τέτοιο.
Παραφράζω τα περισσότερα.
Όπως κάνετε κι εσείς λίγο πολύ. Αλλά ναι.
Ο Μάικλ τού δίνει ένα σημείωμα.
Ο τρελός Μάικλ, που κάθεται και χτυπάει το κεφάλι του στο έδρανο.
Κάνει διάφορες γκριμάτσες,
αλλά έχει ακόμα τα λογικά του
και έχει αρκετή επαφή με την πραγματικότητα,
ώστε να δώσει ένα σημείωμα στον δικηγόρο του.
"Να πεις κι αυτό".
Θα ξαφνιαζόσασταν αν σας έλεγα
ότι ο Μάικλ Μπάρισον δεν έχει λογαριασμό στο Twitter;
Δεν είναι τρελός πλέον. Τώρα καταλαβαίνει.
Ισχυριζόταν ότι ήταν τρελός μόνο τότε.
Γιατί μοιάζει ακόμα τρελός;
Βλέπετε τον κύριο Μπάρισον εδώ;
Εκεί είναι ο Μάικλ, δίπλα στον δικηγόρο του.
Είναι πολύ διαφορετικός απ' όταν τον είδα εγώ.
Όταν τον είδα εγώ, ήταν χτενισμένος και ξυρισμένος,
και τώρα έχει μακριά, ανάκατα μαλλιά.
Ήταν αλλιώς όταν τον είδα εγώ.
Υποκρίνεται. Παίζει θέατρο.
Αν δεν σου κόβει να το καταλάβεις,
δεν πρέπει να είσαι ένορκος.
Τελεία και παύλα.
Το έκανε δύσκολο το γεγονός ότι δούλευαν μαζί.
Έμεναν στο ίδιο κτήμα.
Ο καθένας είχε τους δικούς του στόχους.
Σας έστειλε μήνυμα ο Μάικλ Μπάρισον
όπου σας έλεγε ότι θα έκανε ανυπόφορη τη διαμονή τους;
"Θα κάνω ανυπόφορη τη διαμονή τους.
Θα παρακαλούν να φύγουν.
Θα δεις. Είμαι πολύ καλός σ' αυτό".
Ναι.
Όσο η Λόρεν τρέλαινε τον Μάικλ
επειδή μιλούσε άσχημα για εκείνον
και τον κατήγγειλε στη SafeSport,
αυτό ακριβώς έκαναν ο Μάικλ Μπάρισον κι η Μαίρη Χάσκινς
στη Λόρεν.
ΘΕΛΩ ΟΣΟΥΣ ΤΗΝ ΕΧΟΥΝ ΠΑΘΕΙ ΑΠΟ ΤΗ ΛΟΡΕΝ. ΑΓΡΟΤΕΣ, ΚΤΗΝΙΑΤΡΟΥΣ, ΕΚΠΑΙΔΕΥΤΕΣ.
ΤΟΥΣ ΘΕΛΩ ΟΛΟΥΣ.
ΘΑ ΤΗΝ ΑΠΟΚΛΕΙΣΩ ΔΙΑ ΒΙΟΥ ΑΠΟ ΤΟ ΑΘΛΗΜΑ.
Κάνατε κάποια καταγγελία εσείς ή ο κατηγορούμενος
στην Ομοσπονδία Ιππασίας
για τη Λόρεν Κάναρεκ;
Ναι.
Ισχυριζόμασταν ότι πολλά απ' όσα έκανε ο Μπάρισον
δεν συνάδουν με κάποιον που φοβάται.
Της έστελνε ψευδείς ειδοποιήσεις έξωσης για να την τρομάξει.
Ο Μάικλ δεν ήθελε να της κάνει έξωση.
Ήθελε να την τρομάξει για να φύγει.
Οπότε...
Δεν φεύγαμε επειδή δεν μπορούσαμε,
επειδή μας κακολογούσαν σε άλλους στάβλους.
Οι στάβλοι ξαφνικά αρνούνταν να δεχτούν τα άλογά μου.
Ο Μάικλ Μπάρισον δεν ήθελε να πει ευθαρσώς στη Λόρεν
"Δεν σε θέλω εδώ. Πρέπει να φύγεις".
Αντ' αυτού, χρησιμοποιούσε έμμεσους τρόπους κι υπαινιγμούς
για να την κάνει να φύγει.
Όταν δεν πέτυχε αυτό, κατέφυγε στη βία.
Η εκδίκαση μιας υπόθεσης έχει πολλές μεθόδους.
Κάποιες υποθέσεις χρειάζονται εντάσεις στην αρχή.
Σε άλλες, η ένταση αυξάνεται στο τέλος.
Πείτε το όνομά σας και συλλαβίστε το επώνυμό σας.
Ρουθ Πίνιξ Κοξ. Το επώνυμό μου είναι "Κ-Ο-Ξ".
Ευχαριστώ.
- Μπορείτε να καθίσετε. - Ευχαριστώ.
Εντάξει. Να μιλάτε δυνατά για να...
Η δρ Κοξ είχε ένα άλογο με τη Μαίρη Χάσκινς Γκρέι.
Εκπαιδευόταν με τη Μαίρη Χάσκινς στο κτήμα,
από τον Μάικλ Μπάρισον.
Την 4η Αυγούστου, είχατε μια συζήτηση με τον κατηγορούμενο
στον στάβλο του κτήματος;
- Μάλιστα. - Σας ζήτησε κάτι;
- Μάλιστα. - Τι σας ζήτησε;
Ήθελε να δει ένα όπλο που είχα στο αμάξι μου.
Θυμάστε τι όπλο ήταν;
Είναι ένα εννιάρι Ruger.
Ανησυχούσατε που θα του το δίνατε;
Όχι, κύριε. Δεν ανησυχούσα καθόλου τότε.
Η δρ Κοξ τού έδωσε το όπλο.
Ήταν άδειο, στη θήκη του.
Ο Μάικλ Μπάρισον το έβαλε στο χρηματοκιβώτιο.
Αυτό έγινε τρεις μέρες πριν τους πυροβολισμούς.
Αυτό δείχνει ότι κάποιος σχεδιάζει φόνο
ή προετοιμάζεται για φόνο.
Αυτή δεν ήταν μια απόφαση της στιγμής.
Ήταν κάτι που κλιμακώθηκε.
Δεν προέκυψε από ψευδαισθήσεις,
αλλά επειδή κανένας απ' τους δυο τους δεν έπαιρνε αυτό που ήθελε.
Το αποκορύφωμα ήρθε στις 7 Αυγούστου,
όταν μια υπάλληλος από την Πρόνοια
πήγε στο αγρόκτημα.
ΒΑΝΕΣΑ ΜΕΝΤΡΑΝΟ-ΚΟΡΤΕΖ
Μετά από λίγα λεπτά, ο Μάικλ Μπάρισον μπήκε στο αμάξι του
και πήγε ν' αντιμετωπίσει τη Λόρεν,
χωρίς να έχει καταλάβει γιατί είχε πάει η Πρόνοια στο κτήμα του.
Πήγατε για να μιλήσετε στον Μάικλ Μπάρισον;
Όχι.
Η υπάλληλος είχε πάει εκεί
λόγω μιας καταγγελίας στη SafeSport
για πιθανή παραμέληση των παιδιών της Μαίρη Χάσκινς.
Στην καταγγελία,
με ρωτούσαν "Υπάρχουν ανήλικοι στο κτήμα;"
Δεν ξέρω απ' αυτά, δεν έχω παιδιά.
Δεν ξέρω τι σκέφτονται ή γιατί είναι σημαντικό.
Τον κατήγγειλα γι' αυτό που έκανε.
Μόνο για παρενόχληση, εκφοβισμό και κατάχρηση εξουσίας.
Όσο η Μαίρη Χάσκινς κι η υπάλληλος μιλούσαν κατ' ιδίαν,
ο Μπάρισον τις διέκοψε τρεις φορές.
Την τρίτη φορά, τους είπε ότι ήθελε να χρησιμοποιήσει το γραφείο.
Εκεί που βρισκόταν φυλαγμένο το όπλο.
Ο ειδικός του κατέθεσε ότι θυμάται να παίρνει το όπλο,
να το γεμίζει και να έρχεται για να με αντιμετωπίσει.
Άρα θυμάστε ότι κάποια στιγμή,
όταν μιλούσατε με τον Μάικλ Μπάρισον,
σας είπε ότι θυμόταν
να παίρνει το όπλο και να πηγαίνει στο σπίτι;
- Μάλιστα. - Δεν είναι στην αναφορά σας;
Δεν θα χάσω χρόνο ψάχνοντάς την.
Δέχομαι τα λεγόμενά σας.
Αποφάσισε συνειδητά να πάει στο γραφείο του,
να πάρει το όπλο, να το γεμίσει,
να το βάλει στην τσέπη, να το κρύψει,
και πήγε στη Λόρεν γνωρίζοντας ότι αυτό θα ήταν
το τέλος.
ΤΕΛΙΚΕΣ ΑΓΟΡΕΥΣΕΙΣ
Το θέατρο των τελικών αγορεύσεων θα κρατήσει ώρα σήμερα,
στη δίκη για την υπόθεση Μάικλ Μπάρισον.
Ας προσέλθουν οι ένορκοι.
Επικοινωνώ με τους ενόρκους.
Νομίζω ότι εκτιμούν το πάθος μου.
Θα σκαρφιζόταν καλύτερη ιστορία!
"Η Κάναρεκ είχε όπλο. Την πυροβόλησα".
"Μ' έσπαγαν στο ξύλο".
Το "Δεν θυμάμαι" δεν τον βοηθάει.
Πιστεύουν ότι πιστεύω
ότι ο Μάικλ Μπάρισον δεν ήταν ένοχος.
Δεν έχω να σας πω πιασάρικες ατάκες.
Δεν θα κλάψω.
Σας ζητώ να σκεφτείτε τα γεγονότα και να εφαρμόσετε τον νόμο.
Στην τελική αγόρευση,
τους ζήτησα να βασιστούν στα στοιχεία μας
και να τον κρίνουν ένοχο,
να εμπιστευτούν τα στοιχεία μας.
Ο κατηγορούμενος χρησιμοποίησε φονικό όπλο,
άρα μπορείτε να συμπεράνετε ότι σκόπευε να αφαιρέσει μια ζωή.
Ήξερε όταν πήρε το όπλο απ' το χρηματοκιβώτιο
τι ακριβώς σκόπευε να κάνει.
Αυτό που του έκανε η Λόρεν Κάναρεκ ήταν φριχτό!
Φριχτό!
Ποιος κάνει κάτι τόσο ακραίο
όπως η Λόρεν Κάναρεκ και ο Ρόμπερτ Γκούντγουιν;
Ο κος Μπιλίνκας το επανέλαβε πολλές φορές για τη Λόρεν Κάναρεκ.
"Ποιος θα το έκανε;"
Ο κατηγορούμενος της έκανε ακριβώς το ίδιο.
Ο Μάικλ Μπάρισον ήταν παράφρων κατά το συμβάν.
Υπέφερε από ψυχική διαταραχή.
Δεν υπάρχει διαταραχή μνήμης κατά την οποία κάποιος ξεχνάει
μόνο τη στιγμή που διαπράττει έγκλημα
και μέχρι να διαπράξει το έγκλημα.
Σχεδίαζαν να καταστρέψουν τον Μάικλ Μπάρισον.
Μην τους αφήσετε να σας χρησιμοποιήσουν!
Σας ζητώ να μη βασίσετε την ετυμηγορία σας
σε συναισθήματα, όπως η συμπόνοια και η αηδία.
Κρίνετε αθώο τον Μάικλ Μπάρισον.
Αυτό είναι το σωστό και το δίκαιο.
Η ΕΤΥΜΗΓΟΡΙΑ
Έκτακτη είδηση από το Νιου Τζέρσεϊ,
καθώς βγήκε η ετυμηγορία.
Βγήκε η ετυμηγορία στην υπόθεση απόπειρας φόνου
του Μάικλ Μπάρισον.
Βγήκε η ετυμηγορία για τον Μπάρισον.
Οι ένορκοι συσκέπτονταν για μέρες.
Η πίεση ολοένα αυξανόταν.
Δεν ξέρεις ποτέ τι θα κάνουν οι ένορκοι.
Όπως λέω σε όλα τα θύματα,
ένιωθα σίγουρος με τα στοιχεία που είχαμε,
αλλά όλα είναι πιθανά όταν συσκέπτονται οι ένορκοι.
Συνήγορε, κύριε Μπάρισον.
Οι ένορκοι μας ενημέρωσαν πριν λίγο
ότι έβγαλαν την ετυμηγορία τους.
Οπότε, θα...
Ο Μάικλ παραλίγο να πάθαινε έμφραγμα.
Δεν άντεχα να είμαι μέσα.
Βγήκα απ' την αίθουσα και κάθισα στα σκαλιά,
με τα χέρια στο κεφάλι.
Λίγο πριν ανακοινωθεί η ετυμηγορία, υπάρχει πολύ άγχος.
Κι αυτό αυξάνεται καθώς οι ένορκοι μπαίνουν στην αίθουσα και...
Η μοίρα της υπόθεσης βρίσκεται στα χέρια τους.
Καθίστε, παρακαλώ.
Κύριε προεδρεύων, σηκωθείτε, παρακαλώ.
Κύριε προεδρεύων, έβγαλαν ομόφωνη ετυμηγορία οι ένορκοι;
Μάλιστα.
Για την κατηγορία απόπειρας φόνου της Λόρεν Κάναρεκ,
τι αποφασίσατε;
Αθώος λόγω παραφροσύνης.
Για την κατηγορία...
Δεν θυμάμαι από πότε έχω ν' ακούσω ετυμηγορία
"Αθώος λόγω παραφροσύνης".
Δεν είναι προσωρινό.
Αν ήταν προσωρινά παράφρων,
γιατί έκανε σαν τρελός κάθε μέρα στο δικαστήριο;
Επειδή έπαιζε θέατρο,
και οι ένορκοι το έχαψαν αμάσητο.
Υπάρχουν πολλές εικασίες.
Λέγεται ότι υποκρινόταν, σωστά;
Νομίζω ότι τέτοια ερμηνεία θα άξιζε Όσκαρ,
αν έκανε τον τρελό για οκτώ ώρες.
Ο κόσμος λέει "Παίζει θέατρο.
Εσύ τον έβαλες να κάνει το ένα και το άλλο".
Άντε γαμηθείτε.
Δεν έγινε ποτέ αυτό.
Επρόκειτο για ειλικρινή, ανθρώπινα συναισθήματα.
Ανακοίνωσαν την ετυμηγορία από το μεγάφωνο,
στην επίδειξη στη Φλόριντα.
Ο κόσμος ζητωκραύγαζε και έκλαιγε.
Χάσταγκ #ΕλευθερώστεΤονΜάικλ.
Μου έστελναν μηνύματα,
"Θεέ μου, πρέπει να δεις τα σχόλια".
Μου έστελναν στιγμιότυπα οθόνης.
Ελάχιστα άτομα τη στήριζαν.
Κύριοι ένορκοι, ακούσατε την ετυμηγορία,
όπως τη μετέφερε ο προεδρεύων σας.
Ο κατηγορούμενος, ο κος Μπάρισον, θα εισαχθεί σε κλινική.
Δεν πρέπει να πυροβολείς κόσμο.
Πιστεύω ότι αυτό συνεχίζει να ισχύει.
Σε μια πολιτισμένη κοινωνία.
Κι ας μη συμπαθείς τη Λόρεν,
κι ας μη συμφωνείς μ' αυτό που έκανε.
Μου είναι πολύ δύσκολο να χωνέψω
τον ισχυρισμό ότι δεν πειράζει που πυροβολήθηκε.
Όταν φτάνεις στα όριά σου, δεν σκοτώνεις κόσμο.
Παραιτείσαι απ' τη δουλειά, χωρίζεις,
διώχνεις τα παιδιά σου, μετακομίζεις.
Δεν σκοτώνεις κόσμο μόνο και μόνο επειδή έχεις θυμώσει.
Η αθωότητα λόγω παραφροσύνης
δεν σημαίνει αθωότητα,
αλλά ότι λόγω ψυχικής ασθένειας ή διαταραχής
δεν υπάρχει ποινική ευθύνη.
ΕΝΑΝ ΧΡΟΝΟ ΑΡΓΟΤΕΡΑ
Επιτέλους, ελευθερία!
Δικαιοσύνη!
Επιτέλους, για όλους!
Ο Μάικλ Μπάρισον είναι ελεύθερος!
- Ευχαριστώ. - Έγινε.
- Πήγαινε σπίτι... - Πάω να πιω.
Εγώ όχι.
Αφού κρίθηκε αθώος λόγω παραφροσύνης,
ο Μάικλ εισήχθη σε ψυχιατρείο.
Οι γιατροί τον εξέτασαν εκτενώς
και αποφάνθηκαν
ότι δεν έχει ψυχική διαταραχή
κι ότι έπρεπε να αφεθεί ελεύθερος.
Πήγαινα στη δίκη κάθε μέρα.
Η σχέση μας εξελίχθηκε μέσα απ' αυτό,
και αναπτύξαμε αισθήματα ο ένας για τον άλλον.
Με την ετυμηγορία, ανακουφιστήκαμε πάρα πολύ,
επειδή ήξερα ότι θα είχαμε ένα μέλλον μαζί.
Βρίσκομαι εδώ επειδή είπαν
"Δεν έφταιγε εκείνος. Τρελάθηκε".
Είτε έκανα κάποιο λάθος είτε όχι, ό,τι και να...
Άσχετα με όλα αυτά,
μου δόθηκε η ευκαιρία μιας νέας ζωής, και θέλω να τη ζήσω.
Σταμάτα.
Ευχαριστώ.
Εντάξει, προχώρα.
Πώς πάει η ανάρρωσή σου;
Είναι μια δύσκολη διαδικασία.
Είναι μια δύσκολη, χρονοβόρα διαδικασία,
που δεν τελειώνει ποτέ.
Όταν δύο σφαίρες συνθλίβουν τελείως τον πνεύμονά σου,
το σώμα σου δεν γίνεται ποτέ ξανά το ίδιο.
Δεν πιστεύω ότι ο Μάικλ Μπάρισον είναι τρελός,
ούτε στο ελάχιστο.
Κάτι πολύ άσχημο συνέβη εδώ.
Νομίζω ότι όλοι οι εμπλεκόμενοι
έχουν την ευκαιρία να συνεχίσουν τη ζωή τους.
Λένε "Μάικλ, πήρες τη ζωή σου πίσω". Όχι.
Έχασα πάρα πολλά,
και κέρδισα ξανά πολλά,
αλλά είναι ακόμα κάτι τραυματικό που με στιγματίζει.
Θα έχω έναν αστερίσκο στο όνομά μου για μια ζωή.
Θα σου δείξω κάτι.
Τα εκτυπώσαμε όλα. Τα πάντα.
Κατεβατά μηνυμάτων. Δεν ξέρω αν είναι όλα εδώ.
Κι αυτά είναι σημαντικά.
Όλα αυτά είναι εκτυπωμένα μηνύματα.
Μην αφήσετε να σας παρασύρουν σε χαζά παραμύθια.
Αν θέλετε, ευχαρίστως να σας δείξω τη συνομιλία.
Μου λένε ξανά και ξανά
"Μάικλ, ξέχασέ το".
Δεν επιτρέπεται να το ξεχάσω.
Απομαγνητοφωνήσεις ηχητικού υλικού...
Αυτή η στοίβα έχει εκατοντάδες σελίδες...
Ρομπ, πού είναι αυτό του δρα Χασάν...
Πώς στην ευχή το ξεπερνάει κανείς αυτό;
Ήμουν ένας νομοταγής πολίτης
και δεν είχα ποτέ προβλήματα.
- Καυχιόταν για σελίδες... - Μάικλ...
Πιες το, χαλάρωσε.
Το 'χουμε.
Πίστευε ότι θα έκαιγα τον στάβλο; Μαλακίες.
Δεν θα εξηγήσω μια ανάρτηση που έβγαλε απ' το μυαλό του...
Είναι απίστευτο που οι ένορκοι έβγαλαν αυτήν την ετυμηγορία.
Η Λόρεν τη βλέπει ξανά και ξανά.
Θέλω να σταματήσει. Είναι οδυνηρό.
Η Λόρεν Κάναρεκ ανέβηκε στο εδώλιο του δικαστηρίου
και είπε
"Κατέστρωσα ένα σχέδιο για να του καταστρέψω τη ζωή".
Λόρεν, πήγες να με καταστρέψεις, και απέτυχες.
Αν καταφέρω να πάω στους Ολυμπιακούς ή στον τελικό του Μουντιάλ,
θα κάνω τη μεγαλύτερη επάνοδο στα χρονικά.
- Ο Μάικλ Μπάρισον! - Ο Μάικλ Μπάρισον.
Αυτός είναι ο στόχος μου.
Δεν είμαι απ' τα άτομα που κλαίνε τη μοίρα τους.
Ο κόσμος να χαλάσει,
εγώ θα συνεχίσω σ' αυτό το άθλημα.
Αν θέλετε να φύγω, πρέπει να με σκοτώσετε.
Όπως προσπάθησε ο Μάικλ.
Ο Μάικλ και η Λόρεν έδειξαν έγγραφα που περιγράφουν μια τεταμένη σχέση.
Η Μαίρη Χάσκινς Γκρέι κι ο Τζάστιν Χάρντιν αρνήθηκαν να συμμετάσχουν.
Στις 15 Δεκεμβρίου 2025,
η Safesport απέκλεισε οριστικά τον Μπάρισον από το άθλημα
λόγω σεξουαλικής παρενόχλησης και παραβίασης των κανονισμών.
Δύναται να γίνει έφεση.
Εκπρόσωπος του Μάικλ Μπάρισον δήλωσε τα εξής:
"Η Safesport παραβίασε τα συνταγματικά και πολιτικά δικαιώματά του,
όπως έχει κάνει και σε άλλους Αμερικανούς αθλητές.
Θα κάνουμε έφεση για να δικαιωθεί ο Μάικλ.
Θα αιτηθούμε διαιτησία και θα κάνουμε αστική αγωγή".
Σχετικά με τον αποκλεισμό του Μπάρισον, ο Τζον Κάναρεκ δήλωσε τα εξής:
"Ο Μάικλ Μπάρισον αποπειράθηκε να σκοτώσει την κόρη μου
πυροβολώντας την εξ επαφής.
Πέρασε έναν μήνα στη ΜΕΘ με αναπνευστήρα.
Σε καμία γυναίκα δεν αξίζει αυτό".
Υποτιτλισμός: Κατερίνα Περδικάκη